Adhedhasar péitungan taun Masèhi, dina dadi Kabupatèn Sléman ditandhani kanthi Surya Sengkala "Rasa Manunggal Hanggatra Nagara" kang tegesé Rasa= 6, Manunggal=1, Hanggatra=9, Nagara=1, saéngga kawaca taun 1916. Sengkalan mau, sanadyan nglambangaké taun, duwé makna kang jelas tumrap masarakat Jawa, yaiku kanthi rasa persatuan minangka Nagara. Déné saka pétungan taun Jawa dadi Candra Sengkala "Anggana Catur Salira Tunggal" kang tegesé Anggana=6, Catur=4, Salira=8, Tunggal=1. Kanthi mangkono saka Candra Sengkala mau kawaca taun 1846.